
Piiratud osalejate arvuga avaliku kirjaliku enampakkumise väljakuulutamine

Narvas Uusküla tänav 18a hoones 1. korrusel 

asuvate ruumide üürile andmiseks

1. ASJAOLUD JA MENETLUSE KÄIK

Seoses Narva Õmblustöökoda MTÜ-ga sõlmitud linnavara üürilepingu lõpetamisega vabastati Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m².
Narva Linnavalitsuse Linnamajandusamet teeb ettepaneku üürile anda Narvas Uusküla tänav 18a (katastritunnus 51105:003:0114, ühiskondlike ehitiste maa 100%) hoone 1. korrusel asuvad ruumid nr 5-16 üldpindalaga 165,7 m², ja sel eesmärgil välja kuulutada piiratud osalejate arvuga avalik kirjalik enampakkumine.

Eelnimetatud linnavara edasist kasutamist arutati Narva Linnavalitsuse linnavarakomisjoni koosolekul 14.02.2019. a (protokoll nr 3) ning otsustati:

1. Kuulutada välja piiratud osalejate arvuga avalik kirjalik enampakkumine Narvas Uusküla tänav 18a (katastritunnus 51105:003:0114, ühiskondlike ehitiste maa 100%) hoone 1. korrusel asuvad ruumid nr 5-16 üldpindalaga 165,7 m² üürile andmiseks ning kehtestada järgmised tingimused:

· kasutusala


-
lasteharidust abistav tegevus;

· üürilepingu kehtivusaeg
-
5 aastat;

· üüritasu alghind


-
170,00 eurot kuus;

· osavõtutasu


-
32,00 eurot;

· tagatisraha


-
510,00 eurot; 
· kommunaalmaksete tasumine vastavalt tegelikule tarbimisele; 

· piirneva territooriumi hoolduskulude kompenseerimine (koristus, prügivedu jms);

· linnavara viimine üürilepingu tingimustel kasutamiseks kõlblikku seisundisse.

2. Piiratud osalejate arvuga avalikust kirjalikust enampakkumisest võivad osa võtta mittetulundusühingud, kellel ei ole võlgu Narva linna ametiasutuste ees. 
3. Narva Linnavalitsuse Linnamajandusametil esitada punktides 1 ja 2 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 
3. OTSUS

3.1. Kuulutada välja piiratud osalejate arvuga avalik kirjalik enampakkumine Narvas Uusküla tänav 18a (katastritunnus 51105:003:0114, ühiskondlike ehitiste maa 100%) hoone 1. korrusel asuvad ruumid nr 5-16 üldpindalaga 165,7 m² üürile andmiseks ning kehtestada järgmised tingimused:

· kasutusala


-
lasteharidust abistav tegevus;

· üürilepingu kehtivusaeg
-
5 aastat;

· üüritasu alghind

-
170,00 eurot kuus;

· osavõtutasu


-
32,00 eurot;

· tagatisraha


-
510,00 eurot;  

· kommunaalmaksete tasumine vastavalt tegelikule tarbimisele; 

· piirneva territooriumi hoolduskulude kompenseerimine (koristus, prügivedu jms);

· linnavara viimine üürilepingu tingimustel kasutamiseks kõlblikku seisundisse. 
3.2. Piiratud osalejate arvuga avalikust kirjalikust enampakkumisest võivad osa võtta mittetulundusühingud, kellel ei ole võlgu Narva linna ametiasutuste ees.
3.3. Narva Linnavalitsuse Linnamajandusametil ette valmistada ja läbi viia punktides 3.1 ja 3.2 nimetatud ruumide kasutusse andmiseks piiratud osalejate arvuga avalik kirjalik enampakkumine vastavalt Narva Linnavolikogu 17.03.2005 määruses nr 14/52 “Linnavara kasutusse andmise kord” sätestatule.

4. RAKENDUSSÄTTED

4.1. Korraldus jõustub seadusega sätestatud korras.
4.2. Narva Linnakantseleil teha korraldus teatavaks Narva Linnavalitsuse Linnamajandusametile.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

